פיליון (סרט)

פיליון (באנגלית: Pillion) הוא סרט דרמה קומית ארוטית משנת 2025, שנכתב ובוים על ידי הארי לייטון, ומבוסס על הרומן "Box Hill" משנת 2020 מאת אדם מארס-ג'ונס. בסרט מככבים הארי מלינג כגבר הומוסקסואל ביישן ומופנם, ואלכסנדר סקושגורד כאופנוען מסתורי, אשר פותחים במערכת יחסים בעלת מאפייני BDSM.

הסרט הוקרן בבכורה במסגרת מדור "Un Certain Regard" בפסטיבל הקולנוע בקאן ה-82 בשנת 2025, שם זכה בפרס התסריט הטוב ביותר של המדור ובפרס "Palm Dog" בקטגוריית “Mutt Moment”, וכן היה מועמד לפרס מצלמת הזהב ולפרס "Queer Palm". הסרט עלה לאקרנים ב ב-28 בנובמבר 2025 בהפצת אולפני האחים וורנר ו-"Picturehouse Entertainment". בישראל עלה הסרט לאקרנים תחילה במסגרת , ולאחר מכן בהפצה רחבה ב-12 בפברואר 2026.

הסרט זכה לשבחים נרחבים מצד המבקרים, וקיבל מועמדויות ופרסים אחדים, ובהם שני פרסי הקולנוע הבריטי העצמאי, פרס גות'הם, וכן שלוש מועמדויות לפרס באפט"א לקולנוע.

 עלילה 
קולין, גבר הומוסקסואל מופנם, מתגורר עם הוריו בברומלי שבלונדון ועובד כפקח זוטר האחראי על חלוקת דוחות חניה, לצד עיסוקו כתחביב בשירת אקפלה ברביעיית "ברברשופ". ערב אחד בפאב מקומי, הוא מקבל פתק מריי, חבר נאה בכנופיית אופנוענים מקומית. השניים נפגשים ביום חג המולד בסמטה אחורית באזור מסחרי, שם ריי מוביל את קולין, ללא מילים, למפגש מיני חד-פעמי. אף שהמפגש מוצלח, ריי מבהיר כי אינו נוכח באזור דרך קבע, ואינו מבטיח פגישה נוספת.

קולין מנסה ליצור קשר עם ריי באמצעות הודעות, אך אינו זוכה למענה. לבסוף ריי מזמין אותו לביתו, ושם קולין נכנס בתמימות למערכת יחסים נוקשה המבוססת על דינמיקת BDSM – קולין משמש כצד הכנוע (סאב), מבשל, מנקה וקונה מצרכים, ישן על הרצפה ומציית לפקודותיו של ריי, המשמש כצד הדומיננטי (דום). בתמורה, חווה קולין קשר מיני אינטנסיבי אך מבוקר. עם הזמן הוא מאמץ את אורח חייו של ריי, מגלח את ראשו ומצטרף לכנופיית האופנוענים. במקביל, הוריו של קולין מביעים דאגה מכך שהוא כמעט ואינו יודע דבר על ריי.

ריי אינו מציין את יום הולדתו של קולין, אך חברי הכנופיה עורכים לו מסיבת הפתעה, והקבוצה יוצאת למסע דרכים. במהלך התקופה הזו קולין נחשף לדינמיקות שונות של יחסי שליטה וכניעה. באחת הסצנות הוא עד למפגש קבוצתי שבו מספר גברים כנועים ערוכים למפגש מיני עם הדומיננטיים שלהם. ריי אף כופה על כנוע אחר לבצע בו אקט מיני בנוכחות קולין, דבר שמעורר בו אי-נוחות. בהמשך, ריי שוכב עם קולין בתנוחה אינטימית יותר מהמקובל ביניהם עד אז, וקולין מגיב בשמחה לקרבה הרגשית שנוצרת ביניהם.

לאחר תחינות חוזרות, ובשל מחלתה הסופנית של אמו של קולין, ריי מסכים לבסוף לפגוש את הוריו. הפגישה מתוחה, והוריו מתקשים להבין את טיב הקשר ביניהם. הוויכוח שמתגלע מסתיים כאשר ריי מאשים את אמו של קולין בתפיסת עולם מיושנת.

כעבור מספר שבועות אמו של קולין נפטרת. לאחר ההלוויה, קולין חווה התמוטטות נפשית בזמן הכנת ארוחה לריי, ופוגע בעצמו בכוונה. ריי מגיב בדאגה, מזמין אוכל מוכן ואף מתיר לקולין לישון במיטתו לראשונה. במהלך הלילה הוא מחבק את קולין מבלי להיות מודע לכך. כאשר קולין מבקש להמשיך לישון במיטתו ואף לקבל יום חופשי שבועי מתפקידו ככנוע, ריי מסרב באופן חד. בתגובה, קולין גונב את אופנועו של ריי ונוסע אל תוך הלילה.

למחרת בבוקר, כשקולין שב לביתו של ריי, הוא מופתע לגלות שריי מסכים לאפשר להם יום חופשי מהדינמיקה הדומיננטית-כנועה. קולין מתקשה להבין כיצד עליהם להתנהג כזוג "רגיל". השניים יוצאים לקולנוע, שם ריי יוזם מגע מיני פומבי והם מסולקים מהמקום. לאחר ארוחה במסעדה, הם הולכים לפארק, נאבקים בצחוק וחולקים נשיקה ראשונה.

ביום שלאחר מכן ריי נעלם לחלוטין. קולין מנסה לאתרו, אך לבסוף חוזר להתגורר בבית אביו. כעבור זמן, לאחר שהבין שריי נטש אותו, קולין נרשם לאפליקציית היכרויות בחיפוש אחר קשר BDSM חדש – הפעם עם הבנה ברורה יותר של גבולותיו וצרכיו – ונפגש עם דומיננטי חדש בשם דארן במגרש כדורגל.

 צוות השחקנים 
 הארי מלינג – קולין
 אלכסנדר סקושגורד – ריי
 דאגלס הודג' – פיט, אביו של קולין.
 לזלי שארפ – פגי, אמו של קולין.
 ג'ייק שירס – קווין
 מאט היל – סטיב
 ניק פיגיס – דון
 זואי אנג'נר – אשתו של דון
 ג'ייק שארפ – צ'יגס
 ג'ייקוב קרטר – רוי
 רוזי שיהי – מייגן
 אנתוני ולש – דארן
 הכלבה מגי – רוזי , הרוטוויילר של ריי.

 הפקה 
 פיתוח 
ב־8 במאי 2024 דיווח "וראייטי" כי הארי לייטון יביים את סרטו העלילתי הראשון, "פיליון", על פי תסריט שכתב בעצמו, המבוסס על הרומן "Box Hill" משנת 2020 מאת אדם מארס-ג'ונס. הסרט הוא קופרודוקציה בריטית־אירית. החברות "Element Pictures", "BBC Film" והמכון הבריטי לקולנוע הפיקו ומימנו את הסרט, כשעל ההפצה הופקדה "Picturehouse Entertainment". על הפקת הסרט הופקדו אמה נורטון, אד גיני, לי גרומברידג' ואנדרו לו, את המוזיקה הלחין אוליבר קואטס, ניק מוריס שימש כצלם הראשי וגארת' סי. סקיילס כעורך הסרט.

במהלך עבודת התחקיר בילה לייטון סוף שבוע עם חברים אמיתיים במועדון האופנוענים ההומוסקסואלי "Gay Bikers Motorcycle Club" (GBMCC). חברי המועדון שימשו גם כיועצים מקצועיים ומופיעים בסרט בתפקיד עצמם כחברי כנופיית האופנוענים של ריי.

לייטון נפגש במסגרת המחקר עם פול טאליס, אופנוען הומוסקסואל ולשי המתגורר בלונדון. בהמשך הציע לו תפקיד בסרט כחלק מכנופיית האופנוענים של ריי, תוך שילוב פרסונת ה-human pup של טאליס, במטרה לעגן את הסרט בהקשר עכשווי. הארי מלינג רכב גם הוא יום אחד כנוסע אחורי (pillion rider) על אופנועו של טאליס, כחלק מלמידה על קהילת ה-BDSM, על פרקטיקות של השפלה מינית כגון ליקוק מגפיים, ועל דפוסי התנהגות של כנועים.
 ליהוק 
במאי 2024 דווח על ליהוקם של הארי מלינג ואלכסנדר סקושגורד לתפקידים הראשיים בסרט, כאשר סקושגורד משמש גם כמפיק בפועל.

סולן להקת "Scissor Sisters", ג'ייק שירס, ערך את הופעת הבכורה שלו כשחקן קולנועי בסרט, בתפקיד אופנוען הומוסקסואל בשם קווין. במאית הליהוק, קתלין קרופורד, הזמינה את שירס להשתתף בפרויקט לאחר שצפתה בו במחזמר "קברט". שירס הכיר את סקושגורד דרך חברים משותפים שנים קודם לכן, והביע התרגשות מההזדמנות לעבוד עמו. מאחר שלא היה בקיא בעולם האופנוענים ההומוסקסואלים ובתרבות ה-BDSM המוצגים בסרט, קרא שירס כהכנה לתפקידו את ספר העיון "The Leatherman’s Handbook".
 צילומים 
צילומי הסרט התקיימו בדרום-מזרח אנגליה, החלו ב-29 ביולי 2024 והסתיימו בתחילת ספטמבר 2024. הלוקיישנים כללו את ברומלי, טירת לולינגסטון וסבנאוקס שבמחוז קנט. אתרי הצילום נבחרו בשל קרבתם ללונדון מטעמי תקציב, וכן משום שאחד המפיקים, לי גרומברידג', גדל באזור.
 גרסאות שונות 
לייטון ציין כי מספר סצנות נחתכו מהגרסה שהוקרנה בבכורה העולמית של הסרט בפסטיבל הקולנוע בקאן 2025, וכי ייתכן שיבוצעו קיצוצים נוספים על מנת לאפשר את הפצתו בארצות הברית. סקושגורד הוסיף בהומור: . בראיון ל"וראייטי" לאחר הבכורה הסביר לייטון: 

בהמשך חשף לייטון במסגרת מפגש שאלות ותשובות באתר "רדיט" כי אין גרסת במאי רשמית לסרט, וכי דבריו של סקושגורד נאמרו בבדיחות הדעת.

 הפצה 
באוקטובר 2024 רכשה חברת "A24" את זכויות ההפצה של הסרט בארצות הברית. הסרט הוקרן בבכורה עולמית במסגרת "Un Certain Regard" של פסטיבל הקולנוע בקאן ב-18 במאי 2025, ובתום ההקרנה זכה למחיאות כפיים ממושכות שארכו כשבע דקות.

בכורת הסרט התקיימה ב-18 באוקטובר 2025 במרכז סאות'בנק, כחלק מפסטיבל הסרטים של לונדון מטעם ה-BFI. הסרט הופץ בבתי הקולנוע בבריטניה על ידי "Picturehouse" ואולפני האחים וורנר ב-28 בנובמבר 2025, ועלה לאקרנים בארצות הברית בהפצת "A24" ב-6 בפברואר 2026. ב-12 בינואר 2026 יצא הסרט להפצה דיגיטלית בבריטניה.

עבור הקרנות הבכורה השונות הוזמנו לצפייה בסרט גם מועדוני BDSM הומוסקסואלים, בהם "SLM סטוקהולם" ו-"Leathermen of Ireland".

 ביקורות 
באתר "Rotten Tomatoes" זכה הסרט ל-100% ביקורות חיוביות מתוך 134 ביקורות, עם ציון ממוצע של 8.1/10. קונצנזוס המבקרים באתר קבע כי . באתר "Metacritic" קיבל הסרט ציון משוקלל של 85/100, על סמך 38 מבקרים, דבר המעיד על "שבחים מקיר לקיר".

ריצ'רד לוסון מ"ואניטי פייר" כתב כי הסרט 

פיטר דברוג' מ"וראייטי" תיאר את הסרט כ, והוסיף כי הסרט 

סדריק סוצ'יוואלי מה-"International Cinephile Society" הגדיר את הסרט כ"היכרות יוצאת-דופן עם הארי לייטון כיוצר קולנועי", ושיבח את השילוב בין הומור אפל, יסודות של מותחן פסיכולוגי והופעות משחק עוצמתיות. פאבל סנפקו מאתר "Showbiz by PS" כינה את הסרט "מחקר עדין ואינטליגנטי רגשית של זהות, תשוקה וגילוי עצמי", המאזן בין ערך זעזועי לבין ריאליזם פסיכולוגי.

דיטר אוסוולד שיבח את הקלילות שבה מוצג נושא הסרט בפורטל הקולנוע הארטהאוס הגרמני "Programmkino.de", וכתב:  אתר "Spectrum Culture" הילל במיוחד את הופעתו של הארי מלינג, וציין כי היא נמנית עם הטובות של שנת 2025: 

 קישורים חיצוניים 

 הערות שוליים 

קטגוריה:סרטי דרמה בריטיים
קטגוריה:סרטי להט"ב בריטיים
קטגוריה:BDSM בקולנוע
קטגוריה:סרטי האחים וורנר